**OBČINA RENČE–VOGRSKO PREDLOG**

**OBČINSKI SVET**

*NASLOV:*

**SKLEP O SPREMEMBAH IN DOPOLNITVAH NAČRTA RAVNANJA S STVARNIM PREMOŽENJEM OBČINE RENČE–VOGRSKO ZA LETO 2024**

*PRAVNA PODLAGA:*

* 27. člen Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR)
* 18. člen Statuta Občine Renče–Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

27. člen Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR; v nadaljevanju: ZSPDSLS-1) določa, da lahko svet samoupravne lokalne skupnosti zaradi spremenjenih prostorskih potreb in spremenjenih drugih potreb upravljavcev stvarnega premoženja, ki jih ni bilo mogoče določiti ob pripravi načrta ravnanja s stvarnim premoženjem in zaradi nepredvidenih okoliščin na trgu, ki narekujejo hiter odziv, dopolni letni načrt ravnanja s stvarnim premoženjem.

V Načrtu pridobivanja nepremičnega premoženja se pri nepremičnini katastrska občina: 2314-VOGRSKO, parcela: 1401 povečata površina pridobivanja, in sicer iz 385 m2 na 4978 m2 ter vrednost odkupa iz 1.294,17 eur (predvidena sredstva po GURS) na vrednost 30.000,00 eur. Gre za zemljišče, ki se nahaja ob Zadružnem domu Vogrsko in je v lasti Mestne občine Nova Gorica (v nadaljevanju: MONG). Občina se je z MONG najprej dogovarjala o odkupu dela zemljišča v površini 385 m2, ki po namenski rabi predstavlja območje stavbnih zemljišč: druga območja centralnih dejavnosti, ostali del zemljišča, ki predstavlja območje kmetijskih zemljišč: območja najboljših kmetijskih zemljišč, pa bi ostal MONG. MONG je dne 27. 9. 2024 objavila Namero o sklenitvi neposredne pogodbe za prodajo nepremičnine, na podlagi katere se prodaja celotno zemljišče v velikosti 4978 m2 in višini 30.000,00 eur brez pripadajočih davkov. Glede na navedeno predlagamo spremembo površine in vrednosti odkupa pri nepremičnini katastrska občina: 2314-VOGRSKO, parcela: 1401.

Zemljišče se odkupuje z namenom razširitve funkcionalnih površin pri ZD Vogrsko.

*RAZLOGI ZA SPREJETJE SKLEPA:*

Predlagani sklep bo omogočal izvajanje postopka pridobivanja nepremičnega premoženja.

*OCENA STANJA:*

Sprememba površine in vrednosti odkupa pri nepremičnini katastrska občina: 2314-VOGRSKO, parcela: 1401.

*CILJI IN NAČELA:*

S sprejetjem Sklepa o spremembah in dopolnitvah Načrta ravnanja s stvarnim premoženjem Občine Renče–Vogrsko za leto 2024 bo mogoče pridobivanje nepremičnega premoženja.

*FINANČNE IN DRUGE POSLEDICE:*

Realizacija v skladu s proračunom.

Pripravila:

Špela Glušič

Podsekretar

Predlog sklepa:

Na podlagi 27. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) in 18. člena Statuta Občine Renče–Vogrsko (Uradni list RS, št. 22/12 – uradno prečiščeno besedilo, 88/15 in 14/18) je občinski svet Občine Renče–Vogrsko na \_\_\_\_\_\_\_. dopisni seji dne \_\_\_\_\_ sprejel

SKLEP

o spremembah in dopolnitvah Sklepa o Načrtu ravnanja s stvarnim premoženjem

Občine Renče–Vogrsko za leto 2024

1. člen

V Sklepu o Načrtu ravnanja s stvarnim premoženjem Občine Renče–Vogrsko za leto 2024 št. 00701-2/2024-1 z dne 1. 2. 2024, št. 00701-0020/2024-1 z dne 28. 3. 2024, št. 00701-0031/2024-1 z dne 28. 5. 2024 in št. 00701-0045/2024-1 z dne 17. 9. 2024 se v Prilogi Načrta pridobivanja nepremičnega premoženja pri nepremičnini katastrska občina: 2314-VOGRSKO, parcela: 1401 spremenijo naslednji podatki:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Zap. št.** | **Vrsta nepremičnine** | **Samoup. lokalna skupn.** | **Parc. št.** | **Katast. občina** | **Okvirna površina nepremičnine (v m2)** | **Predvidena sredstva po GURS** | **Vrednost iz cenilnega poročila** | **Opomba** |
| 302 | zemljišče | Renče–Vogrsko | 1401 | 2314-Vogrsko | 4978 | / | 29.438,00 eur | MONG-  prodaja v višini 30.000,00 eur |

2. člen

Ta sklep začne veljati takoj.

Št.

Bukovica, dne

Župan

Občine Renče–Vogrsko

Tarik Žigon